ΚΑΝΟΝΙΣΜΟΣ (ΕΚ) αριθ. 1677/97 ΤΗΣ ΕΠΙΤΡΟΠΗΣ της 28ης Αυγούστου 1997 με τον οποίο τροποποιείται ο κανονισμός (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος, σχετικά με την πληρωμή προκαταβολών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 4β παράγραφος 8 και το άρθρο 4δ παράγραφος 8,

τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 1287/95 (4), και ιδίως τα άρθρα 4 και 5,

Εκτιμώντας:

ότι ο κανονισμός (ΕΟΚ) αριθ. 3886/92 (5), όπως τροποποιήθηκε τελευταία από τον κανονισμό (ΕΚ) αριθ. 1302/97 (6), προβλέπει ορισμένους κανόνες σχετικά με την πληρωμή προκαταβολών 7 ότι, δεδομένου ότι σε ορισμένες περιοχές της Γερμανίας επικρατεί δύσκολη κατάσταση εξαιτίας των πλημμύρων του ποταμού Oder, χρειάζεται να επιτραπεί αύξηση του ποσού της προκαταβολής της ειδικής πριμοδότησης και της πριμοδότησης για την θηλάζουσα αγελάδα, καθώς επίσης και να καθοριστεί νωρίτερα η ημερομηνία για την έναρξη των πληρωμών αυτών των προκαταβολών 7 ότι θα πρέπει, εφόσον αυτό θα είναι αναγκαίο, να μετατεθεί για αργότερα η ημερομηνία της δημοσιονομικής λήψης υπόψη των δαπανών που συνδέονται με αυτές τις προκαταβολές, σε συνάρτηση με τις εναπομένουσες διαθεσιμότητες στον προϋπολογισμό του 1997 7 ότι, προς το σκοπό αυτό, χρειάζεται παρέκκλιση από το άρθρο 7 παράγραφος 1, του κανονισμού (ΕΚ) αριθ. 296/96 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 1391/97 (8) 7

ότι ο παρών κανονισμός πρέπει να τεθεί σε ισχύ χωρίς αναβολή, για να καταστεί εφικτή η πληρωμή των προκαταβολών από την 1η Σεπτεμβρίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του βοείου κρέατος και της επιτροπής του Ταμείου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 44 παράγραφος 1 του κανονισμού (ΕΟΚ) αριθ. 3886/92, προστίθεται το ακόλουθο εδάφιο:

«Επιπλέον, όσον αφορά το ημερολογιακό έτος 1997, για τους παραγωγούς οι οποίοι είναι εγκατεστημένοι στις περιοχές Uckermark, Barnim, Mδrkisch-Oderland, Oder-Spree και Frankfurt/Oder, οι οποίες έχουν πληγεί από τις πλημμύρες του ποταμού Oder στην περιοχή του Brandenburg στην Γερμανία, η προκαταβολή της ειδικής πριμοδότησης και της πριμοδότησης για τη θηλάζουσα αγελάδα είναι δυνατόν να καταβληθούν από την 1η Σεπτεμβρίου 1997, και μέχρι, κατά μέγιστο όριο, του 80 % του ποσού αυτών των πριμοδοτήσεων. Κατά παρέκκλιση του άρθρου 7 παράγραφος 1 του κανονισμού (ΕΚ) αριθ. 296/96, οι δαπάνες που συνεπάγεται η πληρωμή αυτών των προκαταβολών πριν από τις 16 Οκτωβρίου 1997, είναι δυνατόν να ληφθούν υπόψη στο πλαίσιο του μηνός Νοεμβρίου 1997.»

Άρθρο 2

Ο παρών κανονισμός τίθεται σε ισχύ την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Αυγούστου 1997.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 296 της 21. 11. 1996, σ. 50.

(3) ΕΕ αριθ. L 94 της 28. 4. 1970, σ. 13.

(4) ΕΕ αριθ. L 125 της 8. 6. 1995, σ. 1.

(5) ΕΕ αριθ. L 391 της 31. 12. 1992, σ. 20.

(6) ΕΕ αριθ. L 177 της 5. 7. 1997, σ. 5.

(7) ΕΕ αριθ. L 39 της 17. 2. 1996, σ. 5.

(8) ΕΕ αριθ. L 190 της 19. 7. 1997, σ. 20.